Sp vil avskaffe au pair-ordningen
ARTIKKELEN ER OVER FIRE ÅR GAMMEL – Hvis bemidlede familier i Norge ønsker seg hushjelp, så får de være ærlige på det og betale den prisen det koster. Au pair-ordningen har utviklet seg til en ordning der man henter billig arbeidskraft til Norge, og da synes jeg den bør avvikles, sier Sps parlamentariske leder til Dagsavisen. Arnstad varsler at Sp vil legge fram et forslag om forbud mot ordningen når Stortinget åpner igjen til høsten.Hun håper nå at flere partier vil stille seg bak forslaget. – Vi registrerer at fagbevegelsen er kritisk til ordningen, og mener det bør være håp om at vi kan få støtte fra andre partier. Uansett vil det være fornuftig med en debatt om dette i Stortinget, sier Arnstad. Ektepar tiltalt: Skal ha tvunget au pair til å jobbe 96 timer i uka LO-leder Gerd Kristiansen var for en drøy måned siden klar på at regjeringen bør gå inn for forbud. – Det er helt tydelig at altfor mange av de som har au pair i Norge i virkeligheten er ute etter en hushjelp, etter billig arbeidskraft. Det holder ikke! Det har aldri vært meningen, og er ikke lov, sier Kristiansen til VG.Bakgrunnen var VGs omtale av detaljerte arbeidslister som mange au pairer blir møtt med når de kommer til Norge. Blant kravene er: * Vaske toalettskålen for hånd, så langt ned det er mulig å komme * Holde barnefamiliers hus rent og ryddig til enhver tid * Vaskemaskinen skal tømmes i samme øyeblikk som den stopper * Hold plenen ren for hundebæsj * Telys skal være tent før au pairen gir beskjed om at middagen er ferdig Bakgrunn: Les mer om de sjokkerende kraveneher I flere saker er oppgavene så mange at de vanskelig lar seg løse innenfor tillatt arbeidstid. I en arbeidsbeskrivelse VG fikk tilgang til, gikk vertsfamilien langt i å erkjenne at kravene er over det tillatte: – Offisielt har du ikke lov til å jobbe mer enn 30 timer i uken, så hold tett
Au pair-ordningen er ødelagt og bør avvikles, mener Senterpartiets Marit Arnstad.